Mathilde Uldall Kramer

**Mathilde Uldall Kramer** (født 15. mars 1993) er en dansk friidrettsutøver, som representerer Frederiksberg IF. Hun er mange ganger dansk mester på sprintdistanser innendørs og utendørs, og hun fikk sølv på 60 meter under Nordisk mesterskap i friidrett innendørs 2018.

## Idrettskarriere
### Sesongen 2011
18 år gammel vant hun bronse på 60 meter ved Dansk mesterskap i friidrett innendørs 2011. I Dansk mesterskap i friidrett 2011 utendørs fikk hun bronse på 200 meter, og kom på fjerdeplass på 100 meter. Hun vant 200 meter i det danske juniormesterskapet i friidrett, og kom på fjerdeplass i kulestøt. Hun deltok på 4 x 100 meter stafett under Nordisk juniormesterskap i friidrett 2011, der Danmark kom på fjerdeplass.

### Sesongen 2012
Hun deltok i det danske mesterskapet innendørs i 2012, der hun kom på andreplass på 60 meter, og hun fikk gull på 200 meter og bronse på 60 meter i J19-klassen i det danske juniormesterskapet innendørs.

### Sesongen 2013
I det danske mesterskapet innendørs i 2013 kom hun på fjerdeplass på 60 meter, og hun deltok i det danske U23-mesterskapet innendørs, der hun vant 60 meter og 60 meter hekk. Hun representerte Danmark under Lag-EM i friidrett 2013, der Danmark deltok i Second League, og kom der på sjuendeplass på 100 meter, og Danmark kom også på sjuendeplass på 4 x 100 meter stafett. I juli deltok hun i Dansk mesterskap i friidrett 2013, og fikk der sølv på 100 meter og bronse på 200 meter. Hun vant 100 meter og 100 meter hekk i det danske U20-mesterskapet. 

### Sesongen 2014
I Nordisk mesterskap i friidrett innendørs 2014 (Nordenkampen) kom Uldall Kramer på sjuendeplass på 60 meter og åttendeplass på 200 meter. Hun satte ny personlig rekord på 60 meter innendørs under det danske mesterskapet innendørs 2014, med 7,62 sekunder, og vant denne øvelsen. I det danske U23-mesterskapet innendørs vant hun 60 meter og 60 meter hekk. Hun kom på andreplass i det danske uttakningsstevnet for Lag-EM, og ble tatt ut til Lag-EM i friidrett 2014, der Danmark deltok i Second League. Der kom hun på sjuendeplass på 100 og 200 meter, og Danmark kom på åttendeplass på 4 x 100 meter stafett. Nordisk-baltisk U23-mesterskap i friidrett 2014 ble arrangert i København, og Uldall Kramer kom der på sjetteplass på 100 meter og sjuendeplass på 200 meter, og deltok på Danmarks stafettlag som kom på tredjeplass på 4 x 100 meter stafett. 

Hun vant 100 meter og 100 meter hekk under Dansk mesterskap i friidrett 2014 i august. Hun deltok også i Dansk mesterskap i mangekamp 2014, der hun kom på fjerdeplass i sjukamp med 4881 poeng. Hun vant 100 meter og 100 meter hekk i det danske U23-mesterskapet i friidrett, og fikk bronse i høydehopp. 

### Sesongen 2015
Hun deltok igjen i Nordisk mesterskap i friidrett innendørs 2015 (Nordenkampen), og kom på åttendeplass på 60 meter. Hun fikk bronse på 60 meter under det danske mesterskapet innendørs, bak Frida Sångrens og Camilla Motzkus. I det danske mesterskapet for klubblag i mai vant hun 100 meter og kom på andreplass på 200 meter. Hun vant også 100 meter under Copenhagen Open. 

Danmark deltok igjen i Second League under Lag-EM i friidrett 2015. Uldall Kramer kom denne gangen på sjetteplass på 100 meter, og deltok også på Danmarks stafettlag som kom på sjetteplass på 4 x 100 meter stafett. Hun deltok i Dansk mesterskap i friidrett 2015, og kom der på førsteplass på 100 meter og andreplass på 100 meter hekk. I det danske U23-mesterskapet i friidrett vant hun 100 meter og fikk bronse på 100 meter hekk. 

### Sesongen 2016
Hun kom på sjuendeplass individuelt under Nordisk mesterskap i friidrett innendørs 2016 (Nordenkampen), og Danmark fikk bronse på 4 x 200 meter stafett. Hun fikk gull på 60 meter og sølv på 60 meter hekk under det danske mesterskapet innendørs i 2016, og i det danske mesterskapet utendørs kom hun på fjerdeplass på 100 meter og 100 meter hekk. 

### Sesongen 2017
Hun satte personlig rekord på 60 meter innendørs i Gøteborg i februar, med 7,52 sekunder. I Nordisk mesterskap i friidrett innendørs 2017 (Nordenkampen) kom hun på fjerdeplass på 200 meter og femteplass på 60 meter. Hun vant 60 meter og 60 meter hekk under det danske mesterskapet innendørs, med ny personlig rekord på 60 meter hekk på 8,45 sekunder. Hun satte også ny personlig rekord på 100 meter utendørs under Copenhagen Athletics Games i juni, med 11,59 sekunder. Danmark hadde rykket opp til First League i Lag-EM i friidrett 2017, og Uldall Kramer kom der på femteplass på 100 meter. I september ble hun dansk mester på 100 meter. 

### Sesongen 2018
I Reykyavík International Games 2018 fikk hun sølv på 60 meter, bak Diani Walker fra Storbritannia. Hun fikk også sølv på 60 meter under Nordisk mesterskap i friidrett innendørs 2018, bak Helene Rønningen fra Norge. På 200 meter ble hun diskvalifisert. I august løp hun 200 meter på under 22 sekunder for første gang, og satte ny personlig rekord på 23,94 sekunder under Manchester International Match. Denne rekorden forbedret hun til 23,85 da hun vant 200 meter under Dansk mesterskap i friidrett 2018, der hun også vant 100 meter. 

### Sesongen 2021
Hun representerte Danmark på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.

## Referanser


## Eksterne lenker
*